text: De er Danmarks dygtigste
  19 marts 2014 kl. 13.51
  To tjenerelever fra en restaurant i Horsens har netop vundet DM.
  Danmarks dygtigste tjenerlever hedder Nadia Potempa og Michelle T. Andersen.
  De er netop blevet kåret ved DM for tjenerelever i Herning.
  Til daglig serverer de på restaurant Over Middel i Horsens.
  - Det er ret vildt ? jeg var til min første vinsmagning i tirsdags, og nu har vi vundet det her. Det er overvældende, sagde Nadia bagefter, og Michelle kaldte det ?vanvittigt? og ?uvirkeligt?.
  - Vi har knoklet for det, og vi har nærmest boet sammen det sidste stykke tid. Nu skal vi nyde det, sagde hun.
  Tjenereleverne har konkurreret i disciplinerne borddækning, øl og ost, forklaring af vinvalg og mix af cocktail.
  Derudover har de bl.a. også konkurreret i servering og modtagelse af gæster.
  